అణ్వాయుధాల సంపూర్ణ నిర్మూలనే లక్ష్యం..అంత వరకు పోరాటం కొనసాగుతుంది: ఐకెన్స్టాక్హోమ్, అక్టోబరు 6: అణ్వస్త్రరహిత ప్రపంచాన్ని సాకారం చేసేందుకు కృషి చేస్తున్న ఇంటర్నేషనల్ క్యాంపెయిన్ టు అబాలిష్ న్యూక్లియార్ వెపన్స్ (ఐసీఏఎన్-ఐకెన్) సంస్థకు 2017 నోబెల్ శాంతి పురస్కారం లభించింది. అమెరికా, ఉత్తర కొరియా నడుమ ‘అణు’ ఉద్రిక్తతలు పెరుగుతున్న నేపథ్యంలో ఐకెన్కు శాంతి పురస్కారం లభించడం ప్రపంచదేశాల దృష్టిని ఆకర్షించింది. ‘మానవాళి ఎదుర్కొంటున్న తీవ్రమైన సమస్యపై ఐకెన్ పనిచేస్తోంది. అణ్వస్త్ర ప్రయోగంతో ఎదురయ్యే విధ్వంసకర పరిణామాలపై అవగాహన కల్పిస్తూ.. అణ్వస్త్ర నిర్మూలనకు కృషి చేస్తోంది. ఒప్పంద ఆధారిత అణ్వస్త్ర నిషేధం కోసం ఆ సంస్థ చేస్తున్న ప్రయత్నాలకు గుర్తింపు.. ప్రోత్సాహం ఉండాలన్నది మా ఉద్దేశం.’ అని నోబెల్ కమిటీ అధ్యక్షురాలు బెరిట్ రీస్ ఆండర్సన్ పేర్కొన్నారు. ‘కొన్ని దేశాలు అత్యాధునిక అణ్వాయుధాలను సమకూర్చుకుంటున్నాయి. ఉత్తర కొరియా లాంటి దేశాలు అణ్వస్త్ర సంపదను పెంచుకుంటున్నాయి. ఇలాంటి పరిస్థితుల్లో ఐకెన్ కృషి ప్రశంసనీయం.’ అని రీస్ ఆండర్సన్ వ్యాఖ్యానించారు. అణ్వస్త్రాలను కలిగి ఉన్న దేశాలు వాటి నిర్మూలనకు చిత్తశుద్ధితో చర్చలు జరపాలని నోబెల్ కమిటీ పిలుపునిచ్చింది. ‘మాకు నోబెల్ పురస్కారం లభించడంతో అణ్వస్త్ర దేశాలకు బలమైన సందేశం పంపినట్లయింది.’ అని ఐకెన్ ఎగ్జిక్యూటివ్ డైరెక్టర్ బియాట్రైస్ ఫిన్ పేర్కొన్నారు. తమకు అవార్డు వచ్చిందన్న ఫోన్ కాల్ను తొలుత నమ్మలేదని, తమను ఆటపట్టించేందుకు ఎవరో అలా చేస్తున్నారని భావించామన్నారు. ‘టీవీల్లో వార్తలు వచ్చిన తర్వాతే మా కృషికి శాంతి పురస్కారం వచ్చిందని విశ్వసించాం.’ అని పేర్కొన్నారు. డిసెంబరు 10న ఓస్లోలో జరిగే కార్యక్రమంలో శాంతిపురస్కారాన్ని అందిస్తారు. ప్రైజ్ మనీగా సుమారు రూ.7 కోట్లు ఐకెన్కు అందజేస్తారు.ఐకెన్ కృషి ఫలితమే ఆ ఒప్పందంఈ ఏడాది జూలై 7న అణ్వాయుధ నిషేధ ఒప్పందానికి ఆమోదం తెలుపుతూ ఐక్యరాజ్య సమితి చేసిన తీర్మానం వెనుక ఐకెన్ కృషి ఎంతో ఉంది. రెండు దశాబ్దాల కాలంలో అణ్వస్త్ర నిషేధంపై చట్టబద్ధమైన ఒప్పందం ఇదే కావడం గమనార్హం. ఈ తీర్మానానికి అనుకూలంగా 122 దేశాలు ఓటు వేశాయి. అమెరికా, రష్యా, బ్రిటన్, చైనా, ఫ్రాన్స్, ఇండియా, పాకిస్థాన్, ఉత్తర కొరియా, ఇజ్రాయెల్ ఈ ఒప్పందానికి దూరంగా ఉండిపోయాయి. ఐక్యరాజ్య సమితి జూలైలో ఆమోదించిన అణ్వస్త్ర నిర్మూలన ఒప్పందం ఆయా దేశాల పార్లమెంటుల ఆమోదం పొందే దశలో ఉందని, ఈ సమయంలో ఐకెన్కు నోబెల్ దక్కడం శుభసంకేతమని ఐరాస అధికార ప్రతినిధి అలెస్సాండ్రా పేర్కొన్నారు.శాంతి పురస్కారానికి 318 నామినేషన్లునోబెల్ శాంతిపురస్కారం కోసం ప్రపంచవ్యాప్తంగా 318 నామినేషన్లు వచ్చాయి. వాటిలో 215 వ్యక్తుల నుంచి రాగా, 103 వివిధ సంస్థల నుంచి వచ్చాయి. ఈ స్థాయిలో నోబెల్ కమిటీకి నామినేషన్లు రావడం ఇది రెండోసారి. గత ఏడాది 376 నామినేషన్లు నోబెల్ శాంతి పురస్కారం కోసం వచ్చాయి. నామినీల వివరాలను 50 ఏళ్ల వరకు వెల్లడించకూడదన్నది నోబెల్ కమిటీ కట్టుబాటు.ఐకెన్..మానవాళి ఆశాదీపం!ఇంటర్నేషనల్ ఫిజీషియన్స్ ఫర్ ద ప్రివెన్షన్ ఆఫ్ న్యూక్లియార్ వార్ సంస్థ 2006 సెప్టెంబరులో ఐకెన్ ఏర్పాటును ప్రతిపాదించింది. 2007 ఏప్రిల్లో ఆస్ట్రేలియా.. వియన్నాల్లో ఐకెన్ పురుడుపోసుకుంది. ప్రస్తుతం జెనీవాలోని వరల్డ్ కౌన్సిల్ ఆఫ్ చర్చె్సలో ఐకెన్ కార్యాలయం పనిచేస్తోంది. 101 దేశాలకు చెందిన 468 ఎన్జీవోలతో కలిసి ఈ సంస్థ పనిచేస్తోంది. స్విట్జర్లాండ్కు చెందిన బియాట్రైస్ ఫిన్ 2014 నుంచి సంస్థ బాధ్యతలు నిర్వహిస్తున్నారు. నోబెల్ శాంతి పురస్కార గ్రహీతలు డెస్మండ్ టుటు, దలైలామా, జోడీ విలియమ్స్, ప్రముఖ క్రికెటర్ ఇయాన్ చాపెల్, నటులు మైకెల్ డగ్లస్, మార్టిన్ షీన్ తదితరులు ఐకెన్కు మద్దతుదారులు. ఐకెన్ వార్షిక బడ్జెట్ మిలియన్ డాలర్లు. ఈ మొత్తాన్ని ప్రైవేటు వ్యక్తులు, సంస్థల విరాళాల ద్వారా సమకూర్చుకుంటోంది. నార్వే, స్విట్జర్లాండ్, జర్మనీ వంటి ఈయూ దేశాలు, వాటికన్ ఈ సంస్థకు విరాళాలు ఇస్తున్నాయి.ఏటా ‘అణు’ ఖర్చు 6.87 లక్షల కోట్లు!ప్రపంచవ్యాప్తంగా వివిధ దేశాల వద్ద సుమారు 15వేల అణ్వాయుధాలు ఉన్నాయని ఐకెన్ పేర్కొంటోంది.అణ్వాయుధాలు కలిగిన తొమ్మిది దేశాలు అణ్వస్త్రాలపై వెచ్చిస్తున్న వ్యయం ఏడాదికి రూ.6.87 లక్షల కోట్లు (105 బిలియన్ డాలర్లు) దాటిపోయిందని ఐకెన్ సేకరించిన గణాంకాలు వెల్లడిస్తున్నాయి.
anvaayudhaala sampuurna nirmoolane lakshyam..anta varaku poratam konasaagutundi: ickenstachm, aktobaru 6: anvastrarahita prapanchaanni saakaaram chesenduku krushi chestunna international campain tu abalish neucliar vepans (ican-icken) samsthaku 2017 nobel saanti puraskaaram labhinchindi. america, uttara koria naduma ‘anhu’ udriktatalu perugutunna nepathyamlo ikenku saanti puraskaaram labhinchadam prapanchadesaala drushtini aakarshinchindi. ‘maanavaali edurkontunna teevramaina samasyapai icken panichestondi. anvastra prayogamtho edurayye vidhvamsakara parinaamaalapai avagaahana kalpistuu.. anvastra nirmuulanaku krushi chestondi. oppanda aadhaarita anvastra nishedham kosam aa samstha chestunna prayatnaalaku gurtimpu.. prothsaaham undaalannadi maa uddesam.’ ani nobel commity adhyakshuraalu berit reas anderson perkonnaru. ‘konni deshaalu atyaadhunika anvaayudhaalanu samakuurchukuntunnaayi. uttara koria lanti deshaalu anvastra sampadanu penchukuntunnaayi. ilanti paristhitullo icken krushi prasamsaneeyam.’ ani reas anderson vyaakhyaaninchaaru. anvastraalanu kaligi unna deshaalu vaati nirmuulanaku chittasuddhito charchalu jarapalani nobel commity pilupunichindi. ‘maaku nobel puraskaaram labhinchadamtho anvastra deshaalaku balamaina sandesam pampinatlayindi.’ ani icken egjicutive director biatrise fin perkonnaru. tamaku avaardu vachindanna fon kaalnu toluta nammaledani, tamanu aatapattinchenduku evaro alaa chestunnarani bhaavinchaamannaaru. ‘tvllo vaartalu vachina tarvate maa krushiki saanti puraskaaram vachindani vishwasinchaam.’ ani perkonnaru. disembaru 10na oslolo jarige kaaryakramamlo saantipuraskaaraanni andistaaru. prise maneegaa sumaru roo.7 kotlu ikenku andajestaaru.icken krushi phalitame aa oppandaemee edaadi juulai 7na anvaayudha nishedha oppandaaniki aamodam teluputuu aikyarajya samiti chesina teermaanam venuka icken krushi entho undi. rendu dasaabdaala kaalamlo anvastra nishedhampai chattabaddhamaina oppandam ide kaavadam gamanarham. ee teermaanaaniki anukuulamgaa 122 deshaalu otu vaesaayi. america, rashya, briton, chaina, frans, india, pakisthan, uttara koria, izrayel ee oppandaaniki dooramgaa undipoyayi. aikyarajya samiti juulailoo aamodinchina anvastra nirmuulana oppandam aayaa deshaala paarlamentula aamodam ponde dasalo undani, ee samayamlo ikenku nobel dakkadam subhasanketamani airasa adhikara pratinidhi alessandra perkonnaru.saanti puraskaaraaniki 318 naminationlunobel saantipuraskaaram kosam prapanchavyaaptamgaa 318 naminationlu vachayi. vaatilo 215 vyaktula nunchi raga, 103 vividha samsthala nunchi vachayi. ee sthaayilo nobel kamiteeki naminationlu ravadam idhi rendosari. gatha edaadi 376 naminationlu nobel saanti puraskaaram kosam vachayi. naamineela vivaraalanu 50 ella varaku velladinchakudadannadi nobel commity kattubaatu.icken..maanavaali aasaadeepam!international fisicians far da privension af neucliar war samstha 2006 septembarulo icken erpaatunu pratipaadinchindi. 2007 eprillo australia.. viyannaallo icken puruduposukundi. prastutam jeneevaaloni werald counsil af charchesalo icken kaaryaalayam panichestondi. 101 deshaalaku chendina 468 enjeevolatho kalisi ee samstha panichestondi. switzerlandku chendina biatrise fin 2014 nunchi samstha baadhyatalu nirvahistunnaaru. nobel saanti puraskara graheetalu desmond tutu, dalailama, jody villiums, pramukha cricketer ian chapel, natulu maikel duglas, martin sheen taditarulu ikenku maddatudaarulu. icken vaarshika budget millian daalarlu. ee mottaanni praivetu vyaktulu, samsthala viraalaala dwara samakuurchukuntoondi. narve, switzerland, jarmani vanti eeu deshaalu, vatican ee samsthaku viraalaalu istunnayi.eta ‘anhu’ kharchu 6.87 lakshala kotlu!prapanchavyaaptamgaa vividha deshaala vadda sumaru 15vela anvaayudhaalu unnaayani icken perkontondi.anvaayudhaalu kaligina tommidi deshaalu anvastraalapai vecchistunna vyayam edaadiki roo.6.87 lakshala kotlu (105 billian daalarlu) daatipoyindani icken sekarinchina ganaankaalu velladistunnaayi.